《暗香》
清代·徐其志

一痕血色，趁嫩晴可擪，梅根长笛。著意弄娇，总为高寒未轻摘。

休笑乌须渐白，有萧瑟，兰成吟笔。尽抱得，冷艳芳姿，和醉卧衾席。

香国。语正寂。似暗惜去年，别恨长积。寸心未竭，每踏春阳便先忆。

修竹还欹翠袖，眉际认，遥山凝碧。试说与，林下梦，可能记得。

作者简介：徐其志，字伯宏，号湛人，荆溪（今宜兴）人。候选训导，咸丰十年殉难。有《瑞云词》一卷。